ANDREW WOMMACK EVANKELIUMIN ÄÄRELLÄ
Uskon lainalaisuudet, osa 8
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa evankeliumin äärelle. Tämä on viimeinen opetus aiheesta -
"Jumala haluaa parantaa sinut." Olemme käsitelleet paljon asioita.
Olemme koonneet tästä aiheesta myös opetuspaketin.
Siinä on 10 todistusta paranemisesta kahdella DVD-levyllä, uusi kirjani -
sekä muita materiaaleja, joiden on tarkoitus täyttää teidät paranemisella.
Paketissa on myös CD-levy, jossa luetaan ääneen Raamatun kohtia, -
jotka liittyvät paranemiseen, ja taustalla soi kaunis musiikki.
Olemme kuulleet siitä paljon hyviä todistuksia.
Paketti on tänään saatavilla viimeistä päivää, joten älä lykkää tilaamista, -
sillä se tulee siunaamaan sinua. Olen puhunut uskon laeista -
Markuksen luvun 5 pohjalta, jossa nainen kosketti Jeesuksen vaatteita.
Jeesus ei edes tiennyt, kuka Häntä kosketti, mutta voima virtasi, -
koska Jumalan voima toimii lakien mukaan, ei yksittäisten päätösten.
Ei Jumala päätä parantaa jotakuta ja jättää toista parantamatta.
Herra haluaa parantaa kaikki, ja Hän on jo laskenut liikkeelle voimansa -
ja pannut sen meihin, ja se, virtaako se, riippuu meistä.
Silloin näemme parantavan voiman toimivan, mutta monet eivät tiedä tätä.
Olen opettanut, että meidän on ensin kuultava Jumalan sana, -
sillä usko syntyy kuulemisesta, tehtävä jotain, muuten uskomme on kuollut, -
sekä puhuttava Jumalan sanaa. Se on todella tärkeää, -
ja voisin puhua siitä paljon enemmän kuin tässä sarjassa on aikaa.
Palataan jakeisiin Mark. 5:28―29. "hän sanoi: 'Kunhan vain saan koskettaa -
edes hänen vaatteitaan, niin tulen terveeksi.'
Ja heti hänen verensä lähde kuivui..." Tekstistä voi päätellä erään asian.
Nainen kosketti Jeesuksen viitan tupsua, joka oli aivan maanrajassa, -
ja väkijoukko tungeksi joka puolella. Miten nainen pystyi yltämään -
viitan tupsuun, kun ihmiset tönivät häntä koko ajan -
ja Jeesus yritti kulkea eteenpäin?
Minusta on selvää, että naisen täytyi olla maassa ja kontata kohti Jeesusta.
Hän teki kaikkensa päästäkseen Jeesuksen luo.
Tämä liittyy siihen, että usko ilman tekoja on kuollut, -
mutta se ei riitä, vaan on toimittava täydestä sydämestään.
Tekojen on oltava määrätietoisia, ja on oltava valmis kärsimään vainoa.
En tiedä, miten sanoisin tämän, mutta yritän selittää, -
että olemme sairaita niin kauan kuin pärjäämme jotenkin sairaina.
Meidän on päästävä pisteeseen, jossa emme enää siedä sairautta, -
koska tiedämme, mikä Jumalan tahto on. Tuo nainen tunki joukon läpi.
Muistakaa, että hän oli kaiken lisäksi epäpuhdas verenvuodon takia, -
ja kaikki, mihin hän koski, saastui, joten hänen oli varoitettava siitä, -
jotta ihmiset osaisivat väistää häntä. Se, että hän oli väkijoukossa, -
olisi voinut saada ihmiset kivittämään hänet. Nainen oli epätoivoinen.
Teidänkin on laitettava koko elämänne peliin. Jotkut ovat liian passiivisia.
Meidän on oltava aktiivisia ja janottava paranemista, -
muuten emme parane. Uskon, että tämäkin on Jumalan laki.
Tämä sopii yhteen sen kanssa, että usko ilman tekoja on kuollut, -
mutta lisäksi on oltava sitkeä ja kestettävä kritiikkiä.
Jos et näe tuloksia heti, sinun on vain jatkettava.
Pastorini käytti hienoa esimerkkiä puhuessaan paranemisesta.
Kun lapset opettelevat kävelemään, he aluksi kaatuilevat, heitä sattuu -
ja he itkevät, mutta vanhemmat eivät kiellä heitä kävelemästä sen takia.
Rohkaisemme heitä jatkamaan, ja lapset jatkavat sitkeästi opettelua.
He yrittävät, kaatuvat, itkevät ja nousevat, kunnes oppivat -
hallitsemaan raajansa ja kävelemään. Kun puhutaan paranemisesta, -
ihmiset pelkäävät kovasti tekevänsä jotain väärin, ja jos se ei toimi, -
he luovuttavat. Et olisi ikinä oppinut kävelemään tuolla asenteella, -
mutta jatkoit sitkeästi taistelua. Näin sinun on nytkin toimittava.
Älä anna muiden riistää sinulta sitä, minkä Jumala on sinulle suonut.
Puhun tästä nyt viimeistä kertaa, ja haluaisin näyttää teille videon -
Troverien perheestä ja Nathaniel Troverista, jolla diagnosoitiin -
Downin syndrooma jo kohdussa. Troverit puhuvat juuri näistä laeista.
He tiesivät Jumalan tahdon heitä kohtaan, kuulivat Jumalan sanaa, -
toimivat uskonsa mukaan, torjuivat negatiiviset asiat sanoillaan -
eivätkä antaneet ihmisten puheiden pysäyttää itseään.
Tämä on hyvä esimerkki kaikesta, mitä olemme puhuneet uskon laeista.
Jatkan opetusta videon jälkeen.
Siunaa tätä poikavauvaa
Mieheni ei halunnut neljättä lasta. Hän tulee nelilapsisesta perheestä, -
minun perheessäni oli kolme lasta. Saimme ensin pojan, -
ja kun odotin toista lastamme, rukoilin, että hänkin olisi poika, koska tiesin, -
että jos saisimme tytön, mies sanoisi, että yksi kumpaakin riittää.
Rukoilin siis hartaasti poikaa, että saisin kolmannenkin lapsen.
Kun puhuin siitä, mies suostui yrittämään tyttöä vielä kerran, -
mutta jos kolmaskin lapsi olisi poika, homma saisi jäädä siihen.
Kun kolmas lapsi oli tyttö, mieheni oli todella iloinen.
Hänestä oli hienoa, että suunnitelma toteutui ja perheemme oli koossa.
Meillä on seinällä upea taulu kolmesta lapsestamme.
Syksyllä 2008 yritykselläni ei mennyt hyvin.
Talousnäkymät olivat huonot, ja aloin rukoilla säännöllisesti -
Jumalan johdatusta ja sitä, että yrityksellä alkaisi mennä paremmin, -
mutta rukoillessani tätä Hän puhui jatkuvasti sydämelleni, -
että meidän pitäisi hankkia neljäs lapsi. Se ei kuulunut suunnitelmiini.
En puhunut tästä vaimolleni, vaan kuljin toiseen suuntaan kuin Joona.
Eräänä yönä, kun tein töitä tietokoneella keskiyön aikaan, -
Jumala sanoi, että oli aika kertoa tästä vaimolleni. Menin ylös, -
istuin sängylle ja sanoin, että minulla oli jotain kerrottavaa: -
Jumala halusi meille lapsen. ― Jumala oli puhunut siitä -
jo pari kuukautta, kun hän tuli kertomaan keskellä yötä, -
että meidän pitäisi hankkia neljäs lapsi. Olin aika järkyttynyt.
Luulimme, että perhe oli jo koossa, mutta tiesimme varmasti, -
että Jumalaa piti kuunnella. Pian neljäs lapsemme saikin alkunsa.
Pari positiivista raskaustestiä ja ultraäänitutkimus vahvistivat asian.
"Katso, lapset ovat Herran lahja, ja kohdun hedelmä on anti." Ps. 127:3
Seuraava ultraäänitutkimus oli pari viikkoa myöhemmin.
Se paljasti ongelmia.
Lääkäri teki tutkimuksen loppuun ja sanoi sitten meille, -
että monet tekijät kertoivat, että lapsella oli Downin syndrooma.
Hän kertoi, että lapsen aivoissa oli nestettä, hänen päänsä oli pyöreä, -
kun taas normaalisti vauvan pää on enemmän soikion mallinen.
Hän sanoi myös, että poskiluut olivat tästä kohdasta litteät -
eikä nenäluuta näkynyt lainkaan.
Molemmista pikkusormista puuttui kokonaan kolmas nivel, -
ja vauvan sydämessä oli kalsiumjäämiä.
Raajat olivat normaalia lyhyempiä ja niiden nivelet lähempänä toisiaan.
Raajat kasvaneet normaalia vauhtia, ja luut jäisivät lyhyemmiksi.
Munuaisissa näkyi vettä.
Todennäköisyys, että lapsella olisi Downin syndrooma, oli yli 50 %.
Hän puhui meille raskauden keskeyttämisestä ja sanoi, -
että voisimme tehdä abortin. Heillä ei tehty abortteja, -
mutta hän voisi antaa lähetteen. Sitä oli minusta vaikea kuunnella, -
koska se ei ollut meille vaihtoehto. Sanoin sen hänelle melko tiukasti.
Kun lääkäri poistui huoneesta, nousin heti ylös ja peruutin diagnoosin.
Se ei ollut Jumalan suunnitelma tämän lapsen elämälle, -
vaan saatana yritti selvästi hyökätä Hänen suunnitelmiaan vastaan.
Peruutin diagnoosin heti.
Hän sanoi: "Jeesuksen nimessä peruutan tämän diagnoosin, -
emme usko siihen, mitä tästä lapsesta sanottiin, emmekä hyväksy sitä."
Jumala halusi tämän lapsen syntyvän, emmekä usko, että tämä on totuus.
Toki uskoimme, että ne olivat totta luonnollisessa maailmassa.
Lääkäri teki vain työtään.
Näimme nuo asiat ja tiesimme, että ne olivat totta luonnollisesti, -
mutta yliluonnollisesti tiesimme, ettei lapsellemme kävisi noin.
Päätimme uskoa, että Jumala parantaisi lapsemme.
Silti se oli vaikeaa aikaa.
Kun Holly soitti minulle diagnoosin kuultuaan ja sanoi, -
että lääkärin mukaan lapsella oli Downin syndrooma, -
muistan, että ajattelin järkyttyneenä: "Ei voi olla totta!"
Sekunnin ajan jaoin hänen surunsa, mutta sitten muistin, -
että Jumala on olemassa ja että Hän oli luvannut heille tuon lapsen.
Hänen ajatuksensa ei ollut antaa sairasta lasta, vaan terve lapsi.
Olen aina opettanut, että puhumamme sanat ovat todella voimallisia -
ja että kielessä on elämä ja kuolema. Tuolloin aloin opettaa pienryhmälleni -
Andrew Wommackin opetusta uskovan arvovallasta.
Opetin, että meidät on luotu Jumalan kuvaksi ja samoin kuin Jumala loi -
maailman sanallaan, puhumamme sanat muovaavat tulevaisuuttamme.
Jaoin Andrewin opetusta, ja tuolloin Steve ja Holly alkoivat ymmärtää sitä.
Kun he kohtasivat haasteen, hedelmä, joka oli heissä, -
tuli esiin suloisella tavalla.
Menimme taas lääkärille, jotta hän voisi tutkia vauvan uudelleen.
Menin sinne varmana uskossani ja olin päättänyt, ettei mikään, -
mitä ruudulla näkyisi, järkyttäisi minua, sillä tunsin Jumalan sanan.
Vastaanotolla hoitaja sanoi, että voisimme saada toisen lääkärin.
Se sopi minulle, koska en pitänyt hänen kertomistaan uutisista.
Holly sanoi, että haluaisi puhua aiemman lääkärin kanssa.
Niinpä hoitaja meni hakemaan hänet, ja pian hän tulikin.
Hän teki mittauksia ja tutkimusta todella kauan, yli tunnin.
Se tuntui kestävän ikuisesti. Kuulin, kuinka mieheni lauloi -
ja ylisti Jumalaa takanani. Kuulin, että hän hyräili laulua "Luotan Jumalaan".
Lääkäri teki mittauksen toisensa perään. Sitten hän lopetti -
ja sanoi: "Jos en olisi ennen nähnyt tätä vauvaa, -
sanoisin, ettei hänessä ole mitään vikaa. Hän on kaikessa täydellinen."
Sitten hän vaikeni taas ja jatkoi mittaamista.
Lopulta huomasimme, että hän teki samoja mittauksia aina uudestaan.
Hän mittasi käsivarsien ja jalkojen pituutta ja pään ympärystä monesti.
Kun hän oli valmis, hän sanoi: -
"Tämä on yksi niitä tapauksia, joissa ei voi kuin nostaa kädet ylös."
Kun Holly soitti, olin vain hiljaa ja itkin.
Kiitin ja ylistin Jumalaa Hänen uskollisuudestaan.
Tiesin, että kun vain uskallamme astua esiin -
Taivaallinen Isämme ei petä meitä.
Jumalan sanan mietiskely Sana tuli lihaksi
Holly otettiin sairaalaan ja hänet valmisteltiin synnytykseen.
Ponnistusvaihe kesti vain puoli tuntia.
Vauva oli todella iso, isokokoisin kaikista lapsistamme.
Hän painoi lähes neljä kiloa ja oli melkein 56-senttinen.
Menin heti katsomaan Nathanielia. Hänen ihonvärinsä oli täydellinen, -
kaikki hänessä oli täydellistä. Hän näytti aivan enkeliltä.
Kun hoitaja alkoi pestä vauvaa, aloin kertoa hänelle -
tarinaamme, sen vaiheita. Hän pysähtyi ja sanoi: -
"Ei voi olla totta! Annoin vauvalle 10 pistettä, mitä en ikinä tee."
Vauva sai 10 pistettä, mikä tarkoittaa täydellistä.
Jumala näytti meille.
Nathaniel Alexander Trover Syntynyt 26.7.2009
Haluan nostaa esiin joitakin asioita. Troverit saivat Jumalalta sanan -
ja tiesivät, että Jumala halusi heidän saavan tämän lapsen.
He tiesivät, että Jaak. 1:17:n mukaan Jumala antaa vain hyviä lahjoja.
Jumalan tahto ei ollut antaa lasta, jolla on Downin syndrooma.
He olivat kuulleet, he uskoivat ja he toimivat uskonsa mukaan.
Lääkäri puhui lapsesta kuoleman sanoja, mutta he peruuttivat ne.
Huomasitte varmaan, että Steve peruutti diagnoosin heti.
He käyttivät sanojen voimaa, ks. Snl. 18:20―21.
He peruuttivat diagnoosin ja pysyivät vahvoina.
He taistelivat ja pyysivät muita sopimaan asiasta kanssaan.
Lääkäriin mennessään he olivat valmistautuneet huonoihin uutisiin -
ja päättivät korottaa Jumalan sanaa kaiken sen yli, mitä lääkäri sanoisi.
Lääkäri ei löytänytkään vauvasta vikaa, ja hän syntyi täydellisenä.
En tarkoita tällä, että kaikki, joilla on Down-lapsi -
olisivat huonoja ihmisiä, jotka eivät luota Jumalaan, -
mutta nämä lait muuttavat asioita.
Jos kaikki tietäisivät sen, minkä Troverit tiesivät, -
säilyttäisivät asemansa ja toimisivat samoin kuin he, -
uskon, että Jumala haluaisi jokaisen olevan terve.
Kun sanon näin, jotkut väittävät minun arvostelevan ihmisiä.
Sanoin jo aiemmin, että Leonardo da Vinci oli huippuälykäs ihminen, nero, -
älykkäämpi kuin minä, mutta silti tiedän asioita, joita hän ei tiennyt.
Tiedän kännyköistä, joista hän ei varmasti osannut uneksiakaan.
Ymmärrän jotain television ja sähkön toiminnasta toisin kuin hän.
Se, ettei hän tiennyt näistä, ei tee hänestä huonoa tai tyhmää ihmistä.
Hän oli nero, mutta hän ei tiennyt joitakin asioita eikä voinut käyttää -
sähköä, televisiota tai kännyköitä. Minulla on nuo asiat, -
koska meidän sukupolvemme tietää asioita, joita tuolloin ei tiedetty.
Samoin jos sinä et saa kaikkea sitä, mitä Jumalalla on tarjottavana, -
et tiedä kaikkea, koska tiedän, että Jeesus sanoi jakeessa Joh. 10:10, -
että tuli antamaan sinulle yltäkylläisen elämän.
Takaan Jumalan sanan pohjalta, että Jumala haluaa parantaa sinut.
3. Joh. 1:2. "Rakkaani, minä toivotan sinulle, että kaikessa menestyt -
ja pysyt terveenä, niinkuin sielusikin menestyy."
Se on Jumalan tahto sinulle Apt. 10:38 sanoo, että Jeesus -
teki hyvää ja paransi kaikki perkeleen valtaan joutuneet.
Hän teki kaikessa Jumalan tahdon eikä koskaan sairastuttanut ketään.
Jumala tahtoo kaikkien olevan terveitä. Kaikki eivät sitä ole, -
mutta se ei johdu Jumalasta, vaan laeista, joiden mukaan tämä toimii.
Jumala parantaisi kaikki, ja Hän on jo antanut voiman siihen.
Jos emme tunne uskon lakeja, saatamme olla kuin da Vinci: -
Älykkäitä ja monella tavalla hyviä ihmisiä, mutta tiedon puute tappaa.
Sanotaan, että se, mitä emme tiedä, ei meitä vahingoita. Se on valhe.
Siksi olen opettanut tästä aiheesta. Siksi olemme koonneet aineistoa.
Sen ansiosta Troverit saivat terveen, täydellisen lapsen, -
vaikka lapsella oli diagnosoitu Downin syndrooma. Hän muuttui täysin, -
koska he tiesivät totuuden ja toimivat sen mukaan, peruuttivat negatiivisen, -
puhuivat hyviä asioita ja olivat lujia.
Se, mikä toimi heidän elämässään, toimii myös sinun elämässäsi.
Tiedän, että tämä jättää paljon avoimia kysymyksiä, -
minullakin on niitä, enkä ole vielä oppinut kaikkea, -
mutta se, minkä tiedän, toimii. Poikani on herännyt kuolleista.
Jumala voi käyttää näitä asioita auttaakseen sinua ja muita.
Muista, että tänään pakettimme on saatavilla viimeistä päivää.
Sen nimi on Paremman terveyden paketti. Jos haluat tilata sen, -
kuuluttajamme kertoo kohta, miten voit saada sen.
Andrewin opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös CD- tai DVD-levyillä -
siinä muodossa kuin se on lähetetty televisiossa.
CD-sarjan tilauskoodi on T-1036C ja DVD-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus CD- tai DVD-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko CD- tai DVD-levyt.
Sarjan neljäs osa, joka käsittelee uskon lakeja, -
on saatavissa kolmella punnalla, mutta jos sinulla ei ole varaa, -
tarjoamme sen ilmaiseksi.
Muistutan, että tämä on viimeinen päivä, jolloin nämä ovat saatavissa.
Uskon, että ne auttaisivat sinua, ja siksi haluaisin sinun saavan ne.
Tarjoamme opetuksia CD:llä yksi kerrallaan ilmaiseksi, -
ja tänään sarjan viimeinen osa on saatavilla viimeistä päivää.
Jos haluat tilata vain kirjan, pyydän, että maksat siitä haluamasi summan.
Pakettimme arvo on 136 dollaria.
Se on paljon rahaa, ja siksi pyydämme sadan dollarin lahjoitusta.
Haluamme todella, että saisit nämä, koska ne muuttaisivat elämäsi.
Tämä on myös hieno tapa kertoa tästä muille, jotka Jumala haluaa parantaa.
Muista siis, että tarjoukset ovat voimassa vielä tänään.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010, -
seminaarissa ja seurakuntavierailuilla -
Ugandan Kampalassa 3.―6.6.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrewin tapahtumista -
on osoitteessa www.awme.net
Katso myös Andrewin opetussarja -
"Miten pysyä positiivisena negatiivisessa maailmassa?"
Sana "kauhu" Raamatussa tarkoittaa lannistumista.
Lannistuminen taas on rohkeuden menettämistä.
Jos emme ole varmoja Herrassa -
ja innoissamme Hänen asioistaan, olemme lannistuneita.
Meidän on pysyttävä rohkeina.
Miten pysyä positiivisena negatiivisessa maailmassa?
Suomennos: Anni Lähteenmäki